અય ફાતેમા! આમનું નામ અલી (ઉચ્ચ) રાખો કારણ કે હું અલીયુલ આ’અલા (સૌથી ઉંચો) છુ. બેશક મેં તેમને મારી શક્તિ, મારી અઝમત અને મારા ન્યાયથી પૈદા કર્યો છે અને મેં તેમનું નામ મારા નામમાંથી કાઢ્યું છે. મેં તેમનામાં મારા અખ્લાક નાખ્યા છે અને મેં તેમને મારા કાર્યો સોંપ્યા છે. મેં તેમને મારા ઇલ્મના ઊંડાણમાં સાબિત કદમ રાખ્યા છે અને તે મારા ઘરમાં અઝાન કેહવાવાળા સૌ પ્રથમ હશે. તે બુતોને તોડશે અને તેમને ચહેરાભેર ઉંધા ફેકશે. તે મારી પ્રશંસા કરશે અને મારી એકતાની ગવાહી આપશે (લા એલાહા ઇલ્લલ્લાહ) અને મારા ચહિતા, મખ્લુકતમાંથી મારા પસંદ કરાએલા નબી, મોહમ્મદ (સ.અ.વ.)ની પછી તે મારા ઈમામ છે. તેઓ આપ (સ.અ.વ.)ના જાનશીન છે. જે તેમને ચાહે અને તેમની મદદ કરે તેના માટે જન્નત છે અને જે તેમની નાફરમાની કરે, તેમને છોડી દે અને તેમના હક્કની પરવા ન કરે તેના માટે જહન્નમ છે.